projecte-aina/catalan_government_crawling huggingface dataset:
Adquireix les habilitats i els coneixements necessaris per interactuar en l'entorn econòmic internacional.
L'entorn econòmic global és cada cop més complex, dinàmic i canviant, i planteja un ampli espectre de reptes per a les empreses i les institucions públiques que operen en aquest entorn.
El màster en Mercats Internacionals respon a les creixents demandes de professionals capaços de detectar les tendències dels mercats globals, d'avaluar-ne els canvis que se'n deriven i de respondre amb rapidesa a les noves condicions que s'hi estableixen, fent èmfasi especialment en el desenvolupament de les habilitats professionals necessàries per interactuar en entorns internacionals, interdisciplinaris i multiculturals.
Llicenciada en Economia per la Universitat de Barcelona (UB) i doctora per la UB (2008).
Diploma de postgrau en Estudis Internacionals de Política Rural Comparativa a la Universitat Autònoma de Barcelona (UAB).
Professora col·laboradora del Departament d'Economia de la Universitat Rovira i Virgili (URV), de: doble titulació de grau en Administració i Direcció d'Empreses i grau en Finances i Comptabilitat (Economia Mundial; Principis d'Economia Aplicada), grau en Administració i Direcció d'Empreses (Economia Mundial; Principis d'Economia Aplicada), grau en Economia (Economia Mundial; Principis d'Economia Aplicada), grau en Finances i Comptabilitat (Economia Mundial; Principis d'Economia Aplicada), màster en Mercats Internacionals (Economies Emergents; Pràctiques Externes).
Primer quadrimestre: assignatures obligatòries
* Només per als estudiants que no cursin l'especialitat en Recerca.
Els estudiants que cursin els 18 crèdits de les assignatures següents obtindran l'especialitat en Recerca.
S'adreça a estudiants i professionals interessats a aprofundir en el funcionament dels mercats internacionals i les estratègies d'internacionalització de les empreses.
Especialitza't en nutrició clínica i metabolisme amb aquesta formació oficial de la URV.
Si tens formació universitària en la branca de les ciències de la salut i vols especialitzar-te en recerca en nutrició, el màster universitari en Nutrició i Metabolisme et presenta una formació coordinada i dissenyada per la Universitat Rovira i Virgili, i impartida a la Facultat de Biologia de la Universitat de Barcelona i també a la Universitat Rovira i Virgili.
María Cinta Bladé Segarra és catedràtica d'universitat i coordina aquest màster.
Investiga en el Departament de Bioquímica i Biologia Molecular de la Facultat de Química de la Universitat Rovira i Virgili.
El màster està destinat a titulats i professionals de les ciències de la salut, Medicina, Farmàcia o Biologia, que vulguin formar-se en recerca en nutrició.
La formació té una durada d'un any acadèmic i s'imparteix de manera presencial en ambdues universitats.
L'alumne tindrà la possibilitat d'escollir la formació a temps complet o a temps parcial.
Assoleix una formació sòlida que et permeti gestionar d'una manera innovadora les àrees de màrqueting de tot tipus d'empreses i organitzacions.
El màster en Direcció de Màrqueting et permetrà millorar la teva formació professional en el sector del màrqueting empresarial i utilitzar les teves competències en l'àrea de direcció per aplicar noves estratègies de venda i gestió del negoci.
Doctor en Ciències de l'Administració per ESADE.
Màster interuniversitari en Intel·ligència Artificial per la Universitat Politècnica de Catalunya, la Universitat de Barcelona i la Universitat Rovira i Virgili.
Màster d'Investigació en CIències de l'Administració per ESADE.
Màster Internacional de Gestió Empresarial per La Salle Bonanova - Manhattan College.
Màster en Ciències en Sistemes Informàtics per la Universitat de Phoenix.
Diploma en Màrqueting per la Universitat de Califòrnia a Berkeley i diploma de participació al Global Colloquium on Participant-Centered Learning de la Harvard Business School.
Enginyer Industrial per la Universitat Politècnica de Catalunya, Màster en Administració i Direcció d'Empreses per ESADE i la Universitat Ramon Llull.
Doctor en Enginyeria Industrial per la Universitat Politècnica de Catalunya.
Professor d'ESADE des del 1976, professor del Departament de Màrqueting d'ESADE, director de la càtedra de Gestió del Disseny.
Llicenciada en Ciències Empresarials i Màster en Gestió i Comerç Internacional per ESADE.
Llicenciada en Administració i Direcció d'Empreses per ESADE i la Universitat Politècnica de Catalunya.
Professora associada del Departament d'Economia, Finances i Comptabilitat d'ESADE.
Directora acadèmica de l'Escola d'Estiu d'ESADE.
Professora de Derivats i Gestió de Riscos a Executive Education.
El màster s'adreça a professionals del món de l'empresa que vulguin assolir competències en tots els àmbits de la gestió comercial (vendes, investigació de mercat, promocions, etc.) i aportar-hi innovació.
Accedeix a l'advocacia i especialitza't en l'àrea del dret del teu interès!
Aquest màster impartit per la Facultat de Dret ESADE et permetrà especialitzar-te en l'àrea de dret que triïs.
El màster promou l'aprenentatge de les tècniques de gestió de projectes i la planificació estratègica, afavoreix el treball en equip i el lideratge ètic i fomenta una emprenedoria innovadora.
Aquest màster consta de dos aprenentatges: el màster en Advocacia et capacita per a la preparació de l'examen d'accés a l'advocacia que es va implantar el 2012 per als graduats en Dret.
La taxa d'aprovats a ESADE és del 97 %.
Una vegada finalitzada aquesta etapa, es comença amb l'especialitat, que pot ser en quatre àrees del dret diferents:
Professora del Departament de Dret d'ESADE.
Llicenciada en Dret per la Universitat Ramon Llull (ESADE).
Llicenciat en Dret per la Universitat de Barcelona.
Doctor en Dret per la Universitat de Barcelona.
Director executiu del Departament de Dret Públic.
Llicenciada en Dret per la Universitat de Barcelona.
Doctora en Dret per la Universitat de Barcelona.
Màster en Dret Comunitari dels Negocis, Amsterdam School of International Relations, Universitat d'Amsterdam.
Professora associada del Departament de Dret d'ESADE.
Assignatures obligatòries d'especialització:
Aquest màster va destinat a titulats universitaris en dret que vulguin superar l'examen d'accés a l'advocacia per després especialitzar-se en quatre àmbits d'actuació diferents.
Catalunya és un dels països fundadors de l'espai europeu d'educació superior (EEES).
Totes les titulacions es regeixen pel sistema europeu de transferència de crèdits (ECTS), que garanteix l'harmonització i la qualitat dels estudis i la mobilitat dels estudiants.
Catalunya compta amb una oferta formativa de màxima qualitat, amb uns plan acadèmics amb clara vocació internacional que inclou titulacions que s'imparteixen en col·laboració amb altres universitats i amb l'anglès com a llengua vehicular.
Un sistema d'educació superior molt atractiu per a estudiants d'arreu del món i que facilita als titulats la integració en un mercat laboral sense fronteres.
Set de cada 10 estudiants de les universitats de Catalunya escollirira la mateixa titulació si hagués de començar de nou.
El màster en Traducció Audiovisual (MUTAV) del Departament de Traducció, Interpretació i Estudis de l'Àsia Oriental de la Universitat Autònoma de Barcelona té la voluntat de donar una formació completa a les persones que es volen especialitzar en aquest àmbit, amb mòduls que abasten les diverses modalitats de traducció audiovisual i multimèdia, com ara doblatge, subtitulació, subtitulació per a sords, audiodescripció, traducció multimèdia i traducció de videojocs, entre d'altres.
El màster és el resultat de la fusió del màster en Traducció Audiovisual (MTAV, presencial) i el màster europeu en Traducció Audiovisual en línia (METAV, virtual) i està avalat per quinze anys d'experiència.
El màster universitari en Traducció Especialitzada té l'objectiu de formar professionals i estudiosos dels àmbits que generen més demanda dins del sector de la traducció.
El programa s'inscriu en un context en què les necessitats associades a la mediació lingüística tenen cada cop més pes; així, com a resposta a les exigències de la societat i l'entramat professional d'avui dia, prepara persones capacitades per treballar en entorns marcats per la interculturalitat, el plurilingüisme, la multimodalitat, els entorns multitasca i l'ús de les tecnologies de la informació i la comunicació (TIC).
Màster oficial de Traducció, Interpretació i Estudis Interculturals, dissenyat i conduït per la Universitat Autònoma de Barcelona.
Una formació que té per objectiu formar, tant a nivell teòric com a procedimental, a futurs professionals en activitats de recerca per a efectes de traducció i interpretació.
Els candidats a aquesta formació requereixen tenir formació prèvia en aquest camp, així com un ampli domini d'idiomes.
El mercat laboral actual demana traductors familiaritzats amb l'ús de les tecnologies de la traducció i els formats digitals.
El procés de traducció en la societat del coneixement es desenvolupa mitjançant l'ús de la tecnologia d'una manera més eficaç i productiva i ha generat la necessitat de traduir una gran varietat de formats digitals amb l'ajuda d'eines i recursos informàtics específics, com ara tots els textos en suport digital (pàgines web, programari de telèfons intel·ligents, televisors, etc.).
El domini d'aquestes eines resulta imprescindible, també, en qualsevol àmbit de la traducció especialitzada, com ara la traducció cientificotècnica o jurídica.
El màster en Tradumàtica: Tecnologies de la Traducció proporciona a l'estudiant la possibilitat d'adquirir una identitat professional competitiva en el sector dels serveis lingüístics amb un ampli ventall de funcions: gestió de projectes, localització web, multimèdia, programari, aplicacions per a dispositius mòbils i de videojocs, maquetació, control de qualitat, traducció automàtica, postedició, etc.
Assoleix els coneixements dels fonaments de les dinàmiques culturals de l'Amèrica Llatina
Facultat de Geografia i Història.
El màster en Estudis Llatinoamericans ofereix una formació d'especialista en el coneixement avançat de les institucions socials, econòmiques, polítiques i culturals llatinoamericanes perquè puguin dur a terme la seva feina tant en l'àmbit acadèmic com en organismes especialitzats a l'Amèrica Llatina.
El màster proporciona una especialització en el coneixement de marcs teòrics i metodològics avançats que permeten accedir al doctorat.
Les matèries que s'hi desenvolupen, d'espectre ampli, inclouen les relacions socials i polítiques d'Amèrica des del període prehispànic fins a l'actualitat, i els fenòmens econòmics i culturals que s'hi han produït i que donen forma a la realitat llatinoamericana.
El màster també capacita per a l'aplicació de les disciplines implicades en activitats vinculades a l'àmbit de la cultura, la comunicació, el món editorial i les ONG.
Llicenciada en Geografia i Història (Història de l'Art) a la Facultat de Geografia i Història per la Universitat de Barcelona (1989).
Postgrau en Museografia, Disseny i Condicionament per la Universitat Politècnica de Catalunya (1995).
Doctora en Història d'Amèrica per la Universitat de Barcelona (2002).
Professora agregada del Departament d'Història i Arqueologia, Secció Departamental d'Història Antiga i Història d'Amèrica i Àfrica, de la Facultat de Geografia i Història de la Universitat de Barcelona.
Amèrica en la Seva Història (5 ECTS)
Literatura, Identitat i Discurs a Amèrica Llatina
Amèrica Llatina, Diversitat i Dinàmiques Culturals (10 ECTS)
Visions d'Amèrica des de les Ciències Socials (10 ECTS)
Treball de Final de Màster (15 ECTS)
El màster s'adreça a la formació avançada en matèria d'estudis llatinoamericans per a graduats que ja desenvolupen, o han desenvolupat, activitats en temes afins, tant en els diversos àmbits de l'Administració pública com en el sector privat, però que no tenen una formació reglada en la matèria.
Aconsegueix una formació filològica avançada en literatura espanyola i hispanoamericana!
Gran Via de les Corts Catalanes,, 585
Amb aquest màster podràs aprofundir en l'estudi de la literatura espanyola i hispanoamericana interrelacionant aspectes històrics, literaris, estètics i ideològics d'ambdues cultures i aplicant una metodologia científica d'anàlisi d'autors, obres i períodes en el marc de Barcelona com a eix de promoció de nombrosos autors llatinoamericans que s'han donat a conèixer internacionalment des del boom de la novel·la llatinoamericana fins als nostres dies.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 82 euros per crèdit ECTS (curs 2015-2016).
Llicenciada en Filologia Hispànica i doctora en Literatura Hispanoamericana per la Universitat de Barcelona.
És professora titular de Literatura Hispanoamericana a la Universitat de Barcelona, on imparteix cursos de grau i de postgrau.
Ha presentat i dirigeix nombroses tesis doctorals en l'àmbit de la literatura hispanoamericana.
Des d'abril del 2013 és coordinadora del màster en Estudis Avançats en Literatura Espanyola i Hispanoamericana i forma part de la Comissió de Doctorat i de la Comissió de Biblioteques de la Facultat de Filologia.
Pensament i Creació en la Literatura Espanyola i Hispanoamericana (30 crèdits)
Tradició i Modernitat en la Literatura Espanyola i Hispanoamericana (18 crèdits)
Treball final de màster (12 crèdits)
El màster va dirigit a titulats universitaris amb formació filològica espanyola amb interès per obtenir una formació avançada en llengua i cultura espanyola i hispanoamericana.
També pot ser d'interès per a titulats en altres filologies, arts i humanitats.
Aprèn a valorar la complexitat del present multicultural i globalitzat en l'art actual
Facultat de Geografia i Història.
El màster en Estudis Avançats en Història de l'Art s'estructura d'acord amb dues especialitats: una destinada a especificar coneixements sobre la historiografia i la metodologia que requereix la rigorosa elaboració de recerques en història de l'art, i l'altra destinada a explicitar i experimentar en activitats vinculades al col·leccionisme artístic (museus, fundacions, centres i mecenatge privat), el mercat de l'art (fires, galeries, antiquaris, subhastes...) i la difusió de l'art (educació, edició, crítica i mitjans de comunicació).
Diplomada en Restauració i Conservació per l'Escola d'Arts i Oficis de la Diputació de Barcelona (1992).
Llicenciada en Geografia i Història, especialitat Art, per la Universitat de Barcelona (1992).
Màster en Museologia i Gestió del Patrimoni per la Universitat de Barcelona (2000).
Doctora en Història de l'Art per la Universitat de Barcelona (2006).
Professora del Departament d'Història de la Universitat de Barcelona.
Des del 2009 és professora de l'Escola Superior de Cinema i Audiovisuals de Catalunya, on imparteix Teoria de la Direcció Artística.
Fonaments de la Història i la Teoria de l'Art (10 ECTS; obl.)
L'Art en el Temps i en el Pensament (40 ECTS; opt.)
El màster s'adreça als graduats en Història de l'Art o en àmbits afins que volen aprofundir en els mecanismes de recerca per elaborar una tesi doctoral o bé aplicar els coneixements a la difusió i el mercat artístic.
Forma't en les diferents teories i metodologies de la interculturalitat, de la globalització i de l'anàlisi de diferents tipus de textos
En unes societats progressivament més multiculturals i complexes, en què la coexistència de llengües i cultures configura la construcció d'identitats plurals, es planteja la necessitat d'analitzar críticament els processos de construcció d'identitats i les dinàmiques dels processos multiculturals.
El màster en Construcció i Representació d'Identitats Culturals ofereix una formació avançada en la definició i l'anàlisi dels processos de construcció cultural de les idees —inclosa la idea d'identitat i de les seves representacions— en la literatura, el cinema, el teatre i altres mitjans.
Tracta qüestions de recepció, traducció i gestió cultural en el context de les cultures plurals i en transformació constant que configuren el món actual.
Es planteja desenvolupar competències culturals i d'anàlisi de textos, així com capacitats d'anàlisi de fenòmens de recepció intercultural, imprescindibles per portar a terme una aproximació crítica a una realitat canviant i plural.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.953 euros.
Doctor en Filologia Catalana per la Universitat de Barcelona (2002).
Professor de Filologia Romànica a la Universitat de Barcelona.
Premi de la Fundació Joan Maragall (2004) per Una literatura entre el dogma i l'heretgia.
Les influències de Dante en l'obra de Joan Maragall.
Aquest mateix estudi també va obtenir el 2007 el Premi Crítica Serra d'Or.
Premi Crítica Serra d'Or (2004) per La solitud de la paraula.
Estudi sobre l'obra narrativa de Jordi Sarsanedas.
L'any 2012 va guanyar la XXXI Beca Manuel de Montoliu per escriure un estudi titulat «Itàlia com a mirall cultural.
Estudi sobre les afinitats de Manuel de Montoliu amb l'art i la literatura italiana».
Especialitat: Literatura, Gènere, Identitats
Gènere i Identitats (12 ECTS; d'especialització; obl.)
Especialitat: Literatura, Alteritat, Globalització
Interculturalitat, Alteritat, Globalització (12 ECTS; d'especialització; obl.)
Treball Final de Màster (12 ECTS; obl.)
El màster s'adreça a titulats en humanitats i en estudis filològics que vulguin aprofundir en l'anàlisi crítica i teòrica dels mecanismes de construcció i representació d'identitats culturals en un ampli ventall de textos i contextos, bàsicament centrats en l'àmbit del gènere i la interculturalitat.
Altres perfils d'accés recomanats són els dels estudiants d'altres àmbits de les ciències socials i de l'àmbit artístic (per exemple, belles arts o art dramàtic) i que comparteixen aquest interès fonamental per l'anàlisi crítica avançada dels processos de construcció i representació d'identitats en l'àmbit del gènere i la interculturalitat.
Assoleix una formació acadèmica rigorosa en energies renovables per a l'eficiència i la sostenibilitat energètica
El màster en Energies Renovables i Sostenibilitat Energètica neix per donar resposta als reptes que planteja el context energètic i ambiental actual, en el qual la sostenibilitat s'erigeix com el nou paradigma de referència.
Aborda aquest concepte des de totes les seves vessants i prepara els alumnes per treballar en empreses i institucions que aportin solucions sostenibles i integrin la sostenibilitat en la seva estratègia de negoci.
Es tracta d'un sector estratègic en plena expansió i amb excel·lents perspectives de creació d'ocupació qualificada especialment, encara que no de manera exclusiva, en el camp de les energies renovables i de l'eficiència energètica.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 6.300 euros.
Enginyer electricista per la Universitat Nacional de Colòmbia (1992).
Màster en Enginyeria Elèctrica i Electrònica per la Universitat dels Andes (1995).
Especialista en Sistemes de l'Energia, Enginyeria Industrial, per la Universitat Politècnica de València (2002).
Especialista en Sistemes de Potència, Enginyeria Elèctrica i Electrònica, per la Universitat Politècnica de València (2002).
Doctor cum laude en Enginyeria Elèctrica per la Universitat Politècnica de Catalunya (2010).
El màster s'adreça a titulats que vulguin adquirir una formació acadèmica rigorosa en qualsevol de les energies renovables, energia solar, eòlica, hidroelèctrica, biomassa i geotèrmia, per treballar en qualsevol empresa, institució pública o organització interessada en l'estalvi i l'eficiència energètica, el control d'explotacions i en polítiques energètiques i mediambientals de sostenibilitat energètica.
Forma't per dirigir i coordinar equips de persones en l'àmbit sanitari
Facultat de Medicina i Ciències de la Salut.
El màster en Lideratge i Gestió dels Serveis d'Infermeria vol proporcionar una formació que permeti desenvolupar la tasca de gestió en les institucions sanitàries, utilitzant de forma adequada els coneixements i les tècniques necessaris per incrementar el nivell i la qualitat assistencial mitjançant la formació del personal, la millora dels sistemes de treball i l'optimització dels recursos humans i professionals i els materials.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.840 euros.
Diplomada en Infermeria per la Universitat de Barcelona (1990).
Postgrau en Infermeria Intensiva, Infermeria en Atenció Crítica, per la Universitat Autònoma de Barcelona (1993).
Màster en Ciències d'Infermeria per la Universitat de Montreal (2001).
Doctora en Ciències de la Infermeria per la Universitat de Montreal (2010).
Professora del Departament d'Infermeria Fonamental i Medicoquirúrgica de la Facultat de Medicina i Ciències de la Salut de la Universitat de Barcelona.
Polítiques de Salut (10 ECTS; obl.)
Teories i Tendències en Gestió d'Infermeria (15 ECTS; obl.)
Instruments per a la Gestió i la Recerca I (10 ECTS; opt.)
Gestió del Lideratge (15 ECTS; obl.)
Instruments per a la Gestió de la Recerca II (20 ECTS; opt.)
Treball Final de Màster (30 ECTS; obl.)
El màster s'adreça a persones interessades a ampliar coneixements en els camps de la gestió de la salut i de lideratge en serveis d'infermeria.
Adquireix una formació especialitzada i una actualització de coneixements per a l'exercici professional de la infermeria de pràctica clínica avançada en els àmbits de la cronicitat i el càncer.
Escola Universitària d'Infermeria.
Pavelló de Govern, Feixa Llarga, s/n
El màster en Infermeria de Pràctica Clínica Avançada és la consolidació d'un projecte conjunt entre l'Escola d'Infermeria de la Universitat de Barcelona i l'Institut Català d'Oncologia, que té, alhora, orientació de recerca i professional.
El màster, amb una especialitat en Càncer i una altra en Cronicitat, pretén respondre a les necessitats actuals de la nostra societat sobre les cures especialitzades en situacions de salut cada cop més freqüents, com ara el càncer i les malalties cròniques.
El pla docent inclou un apartat comú obligatori per a tots els estudiants amb matèries de recerca en ciències de la salut i matèries d'infermeria de pràctica clínica avançada, i un apartat integrat per dues especialitats diferenciades: especialitat en Càncer i especialitat en Cronicitat.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 82 euros per crèdit ECTS.
Llicenciada en Medicina i Cirurgia per la Universitat Autònoma de Barcelona.
Doctora en el Programa de Medicina i Cirurgia per la Universitat de Barcelona.
Especialista en Neurologia pel Ministeri d'Educació, Cultura i Esport.
Professora titular del Departament d'Infermeria Fonamental i Medicoquirúrgica de la Universitat de Barcelona.
Matèries obligatòries comunes (24 crèdits ECTS en total)
Matèria A: Recerca en Ciències de la Salut (12 crèdits ECTS)
Matèria B: Infermeria de Pràctica Clínica Avançada (12 crèdits ECTS)
Matèries optatives (18 crèdits ECTS en total)
Assignatures optatives (3 crèdits ECTS), cal escollir-ne una d'entre les següents:
Assignatures optatives per especialitat (15 crèdits ECTS)
Especialitat en Abordatge dels Problemes de Salut en Càncer
Especialitat en Abordatge dels Problemes de Salut en Cronicitat
Treball Final de Màster (18 crèdits ECTS)
Aquest màster s'adreça a diplomats o graduats en Infermeria que disposin de coneixements i habilitats en la cura de les persones en els àmbits assistencials relacionats amb les especialitats del màster i que vulguin adquirir competències en recerca en infermeria de pràctica clínica avançada, en general, i en càncer i cronicitat, en particular.